A Rússia, la Revolució de Febrer de 1917 havia enderrocat l'autocràcia tsarista, i el govern d'Aleksandr Kérenski intentava construir un sistema democràtic alhora que continuava la guerra contra les Potències Centrals (desastrosa en termes militars, econòmics i humans, i cada vegada més impopular). El creixent descontentament estava sent aprofitat pels bolxevics (es produeix el famós viatge de Lenin que travessa Europa en un vagó segellat), que arribaran al poder a la Revolució d'Octubre del mateix any.